
 R A P O R T

pentru aprobarea Regulamentului privind măsurile metodologice, organizatorice, termenele și circulația proiectelor de hotărâri ale Consiliului local Deta.
                Codul administrativ, intrat în vigoare prin Ordonanța de urgență a Guvernului nr. 57/2019 stabilește, prin Anexa nr. 1, PROCEDURA de organizare și publicare a monitoarelor oficiale ale unităților/subdiviziunilor administrativ-teritoriale, în format electronic. Termenul până la care fiecare unitate administrativ-teritorială trebuie să afișeze pe site-ul propriu eticheta „Monitorul Oficial Local” iar aceasta să funcționeze conform legii, a fost 01 ianuarie 2020. 

                La art. 1 din Anexa nr. 1 la O.U.G. nr.57/2019 privind Codul administrativ, cu modificările și completările ulterioare, sunt enumerate actele care trebuie publicate pe pagina fiecărei unități administrative, printre acestea aflându-se și subeticheta „REGULAMENTELE PRIVIND PROCEDURILE ADMINISTRATIVE“, unde se publică Regulamentul cuprinzând măsurile metodologice, organizatorice, termenele şi circulaţia proiectelor de hotărâri ale autorităţii deliberative, precum şi Regulamentul cuprinzând măsurile metodologice, organizatorice, termenele şi circulaţia proiectelor de dispoziţii ale autorităţii executive; (lit.b). La ora actuală este publicat doar Regulamentul cuprinzând măsurile metodologice, organizatorice, termenele şi circulaţia proiectelor de dispoziţii ale autorităţii executive.

                 Astfel se impune adoptarea unei hotărâri a Consilului local prin care să se aprobe și Regulamentul cuprinzând măsurile metodologice, organizatorice, termenele şi circulaţia proiectelor de hotărâri ale autorităţii deliberative.

